
Da li je obaveza iskupiti se za zakletvu u sljedećoj situaciji: Ako čovjek kaže: “Allaha mi, neću više činiti ovaj ***[haram](https://pitajucene.com/search/haram/questions/ "Pretraži pitanja o haramu")*** koji je Allah zabranio?”, ali ne kaže “inšallah”, međutim, sutradan  

shvati da nije dovoljno jak da se kloni tog grijeha i onda kaže: “Inšallah, neću činiti to…”, ali opet učini? Slušao na predavanjima da čovjek nije dužan učiniti kefaret – iskupiti se za zakletvu, ako je rekao: “Allaha mi, neću to uraditi, inšallah”.


* 
* 
* 
* 
* 
* 
* 

 
Da li je obaveza iskupiti se za zakletvu u koju su dodate riječi inšallah?

Dodavanje riječi “inšallah” nakon prethodne zakletve vrijedi samo u slučaju da se izgovore odmah nakon izgovorene zakletve, bez odvajanja jednog od drugog. Ovo je stav većine islamskih učenjaka. Kada bi dozvolili izgovaranje riječi “inšallah” (izuzeće) nakon zakletve, duži ili kraći period, onda čovjek nikada ne bi prekršio svoju zakletvu niti bi se morao iskupiti, već jednostavno prije činjenja dotičnog djela kaže “inšallah” i nije dužan iskupiti se. Odvajanje se može uzeti u obzir samo u slučaju kraće neželjene pauze, kao: iznenadni kašalj nakon zakletve, kihanje i sl., a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


